Document ID: 32013R0622

KOMISIJAS ĪSTENOŠANAS REGULA (ES) Nr. 622/2013
(2013. gada 25. jūnijs),
ar ko groza Padomes Regulu (EK) Nr. 2368/2002 par Kimberli procesa sertifikācijas sistēmas īstenošanu starptautiskajā tirdzniecībā ar neapstrādātiem dimantiem
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2002. gada 20. decembra Regulu (EK) Nr. 2368/2002 par Kimberli procesa sertifikācijas sistēmas īstenošanu starptautiskajā tirdzniecībā ar neapstrādātiem dimantiem (1) un jo īpaši tās 20. pantu,
tā kā:
(1)
Regulas (EK) Nr. 2368/2002 II pielikumā ir uzskaitīti Kimberli procesa (“KP”) sertifikācijas shēmas dalībnieki un to ieceltās kompetentās iestādes.
(2)
KP priekšsēdētājs 2013. gada 23. maijā izdeva norādi, ka KP dalībnieki ir nolēmuši atturēties no neapstrādātu dimantu sūtījumu sūtīšanas uz Dienvidāfrikas Republiku un sūtījumu saņemšanu no tās, līdz brīdim, kamēr būs panākta skaidrība par šīs valsts spēju nodrošināt atbilsmi KP minimālajiem standartiem.
(3)
Tādēļ attiecīgi jāgroza Regulas (EK) Nr. 2368/2002 II pielikums,
(4)
Šajā regulā paredzētie pasākumi ir saskaņā ar Regulas (EK) Nr. 2368/2002 22. pantā minētās komitejas atzinumu.
(5)
Lai nodrošinātu šajā regulā paredzēto pasākumu efektivitāti, tai būtu jāstājas spēkā nekavējoties,
IR PIEŅĒMUSI ŠO REGULU.
1. pants
Regulas (EK) Nr. 2368/2002 II pielikumu aizstāj ar tekstu šīs regulas pielikumā.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2013. gada 25. jūnijā

Labels: 3
14
18